Diari Oficial de la Generalitat Valenciana


Sumari del DOGV 6220, del 05-03-2010 (2010/2361)

RESOLUCIÓ de 19 de febrer de 2010 de la Conselleria d'Educació, per la qual s'autoritza, a la Universitat d'Alacant, la pròrroga d'ensenyaments universitaris oficials de màster ja autoritzats d'acord amb el que disposa el Reial Decret 56/2005, de 21 de gener, pel qual es regulen els estudis universitaris oficials de postgrau.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6220

Data del DOGV
:   05-03-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/2361


Data del document
:   19-02-2010

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * Universitat d'Alacant
    * centre d'ensenyament
    * universitat
    * legislació

RESOLUCIÓ de 19 de febrer de 2010 de la Conselleria d'Educació, per la qual s'autoritza, a la Universitat d'Alacant, la pròrroga d'ensenyaments universitaris oficials de màster ja autoritzats d'acord amb el que disposa el Reial Decret 56/2005, de 21 de gener, pel qual es regulen els estudis universitaris oficials de postgrau. [2010/2361]  
La Resolució de 28 d'octubre de 2008, de la Direcció General d'Universitats del Ministeri de Ciència i Innovació, per la qual s'establix el procediment abreviat per a la verificació d'ensenyaments universitaris oficials de màster ja autoritzats d'acord amb el que disposa el Reial Decret 56/2005, de 21 de gener, disposa, en l'apartat quart, la possibilitat que les universitats puguen continuar oferint, durant el curs 2009-2010, aquells ensenyaments oficials de màster ja autoritzats d'acord amb les disposicions contingudes en el Reial Decret 56/2005 que no hagen obtingut la verificació d'acord amb el procediment abreviat, sempre que amb anterioritat al 31 d'octubre de 2009 hagen sol·licitat la seua verificació d'acord amb el procediment contingut en el Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials, tot això amb l'autorització prèvia de la comunitat autònoma corresponent.  
La Universitat d'Alacant ha sol·licitat autorització per a efectuar l'extensió, al curs 2009-2010, de l'oferta d'ensenyaments de màster inclosos en el supòsit previst en l'apartat anterior.   
El Consell Valencià d'Universitats i de Formació Superior va ser informat de la proposta d'impartició d'ensenyaments de màster per al curs 2009/2010 de la Universitat d'Alacant, a la seua sessió del 21 de juliol de 2009.  
En atenció del que s'ha exposat; de conformitat amb la Resolució de 28 d'octubre de 2008, de la Direcció General d'Universitats del Ministeri de Ciència i Innovació; en virtut de l'habilitació continguda en les disposicions finals primeres del Decret 44/2006, de 31 de març, del Decret 31/2007, de 16 de març, i del Decret 25/2008, de 14 de març, els tres decrets del Consell, pels quals s'ha autoritzat la implantació d'ensenyaments conduents al títol oficial de màster a les universitats de la Comunitat Valenciana; vista la proposta del director general d'Universitat i Estudis Superiors, de data 19 de febrer de 2010; de conformitat amb esta proposta, i, en virtut de les atribucions que em conferix l'article 28 de la Llei 5/1983, de 30 de desembre, del Consell, resolc:  
Únic  
Autoritzar l'extensió, al curs 2009-2010, de l'oferta d'ensenyaments de màster de la Universitat d'Alacant que es relacionen en l'annex de la present Resolució, autoritzades d'acord amb el Reial Decret 56/2005, de 21 de gener, pel qual es regulen els estudis universitaris oficials de postgrau, ja que es complixen els requisits previstos en l'apartat quart de la Resolució de 28 d'octubre de 2008, de la Direcció General d'Universitats del Ministeri de Ciència i Innovació.  
De conformitat amb el que establixen els articles 107,116 i 117 de la Llei de Règim Jurídic de les Administracions Públiques i del Procediment Administratiu Comú i els articles 10, 14 i 46 de la Llei Reguladora de la Jurisdicció Contenciosa Administrativa, la present Resolució, que posa fi a la via administrativa, podrà ser recorreguda potestativament en reposició o plantejar directament recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació en el termini d'un mes a comptar de l'endemà de la seua publicació.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació.  
València, 19 de febrer de 2010.- El conseller d'Educació: Alejandro Font de Mora Turón  
ANNEX   
Ensenyaments universitaris oficials de màster que s'autoritzen en el curs 2009/2010.  
- Màster universitari en Biotecnologia i Biomedicina  
- Màster universitari en Ciències de la Infermeria  
- Màster universitari en Dret Ambiental i de la Sostenibilitat  
- Màster universitari en Arqueologia Professional i Gestió Integral del Patrimoni   
- Màster universitari en Desenrotllament Local i Innovació Territorial  
- Màster universitari en Economia Quantitativa  
- Màster universitari en Estudis Literaris  
- Màster universitari en Traducció Institucional  
- Màster universitari en Anàlisi i Gestió d'Ecosistemes Mediterranis.  
Interuniversitari per la Universitat Miguel Hernández d'Elx i la Universitat d'Alacant  
- Màster Universitari en Assessorament Lingüistic i Cultura Literària. Aplicacions al context Valencià  
Interuniversitari per la Universitat de València, Universitat Jaume I de Castelló i Universitat d'Alacant  
- Màster Universitari en Nanociència i Nanotecnologia Molecular.  
Interuniversitari per la Universitat de València, la Universitat Jaume I, la Universitat Autònoma de Madrid, la Universitat de Valladolid, la Universitat Castella-la Manxa i la Universitat d'Alacant